section_heading: Životopis
paragraph_text: Godine 1989. objavljuju dva demouratka: Paroxysmal Holocaust i Beyond the Darkest Veils of Inner Wickedness koji postižu velik uspjeh. Sljedeće izdanje je bio demouradak Time Shall Tell nakon kojeg potpisuju ugovor za englesku diskografsku kuću Deaf Records. Prvi studijski album sastava snimljen je u Stockholmu u srpnju 1990. godine pod nazivom Of Darkness..., a objavljen je naredne 1991. godine. Reakcija publike na prvi album je bila veoma dobra, što je potaklo članove sastava da još bolje odrade sljedeći album Beyond Sanctorum, ali ovoga puta za izdavačku kuću Active Records. Drugi je album sniman u prosincu 1991. godine u Monezuma studiju i sadržavao je nove elemente - klavijature i ženski vokal, čime se glazba polako prebacuje na black metal. Mnogi fanovi nisu odobravali uvođenje ovakvih elemenata.